**ПРОЕКТ 2014-1-BG01-KA102-000570**

***„Европейска мобилност за успешен професионален старт“***

Програма „Еразъм +“, КД1- „Образователна мобилност на граждани“,

сектор „Професионално образование и обучение“

***ПРОЦЕДУРА***

за подбор на ученици от XI и XII клас, обучаващи се в специалност "Икономика и мениджмънт" и специалност "Оперативно счетоводство“ за включване във втори поток от целева група по проект 2014-1-BG01-KA102-000570

„Европейска мобилност за успешен професионален старт“

 през учебната 2014/2015 г.

 **Период на мобилността:**

**08.03.2015 г.- 21.03. 2015 г. /XI и XII клас/**

Подборът на участниците в мобилността ще се осъществи от комисия и ще се проведе на два етапа-подбор по документи и интервю.

**ПОДБОР ПО ДОКУМЕНТИ:**

1. Заявление за участие в подбор /по образец/;
2. CV;
3. Мотивационно писмо за участие в мобилността и/или персонално дигитално портфолио.
4. Презентация с информация за културата, историята и икономиката на гр. Йена, провинция Тюрингия, Германия.

Посочената информация да се изпрати в електронен вариант на

e-mail uspeshen\_start@abv.bg и да се представи на хартиен носител /заявление за участие, CV и мотивационо писмо/ и на електронен носител /CD- персонално дигитално портфолио и презентация/ в деловодството на ПГИ „Иван Илиев“ в срок до 01.10.2014 г.

Комисията ще направи предварителен подбор по представените материали за кандидатстване и ще допусне до интервю само кандидатите, отговарящи на критериите за подбор.

**ИНТЕРВЮ - 07.10.2014 г.**

**Избраните кандидати ще бъдат уведомени допълнително за часа и мястото на провеждане на интервюто.**

 Окончателният състав /12 ученици/ на втория поток от целевата група по проекта ще бъде определен от комисията след провеждане на интервюто.

Резултатите от подбора ще се обявят на сайта на училището до два дни след провеждане на интервюто.